z 32. zasadnutia Mestského zastupiteľstva v Žiline, konaného dňa 09.09.2013

Uznesenie č. 105/2013
k Správe o výsledkoch kontrol

Mestské zastupiteľstvo v Žiline

I.	berie na vedomie

1.	Správu o výsledkoch kontrol  

Uznesenie č. 106/2013
k Rozpočtu Mesta Žilina na rok 2013 – zmena rozpočtu rozpočtovým opatrením č. 4/2013

Mestské zastupiteľstvo v Žiline

I.	konštatuje, že

1.	návrh zmeny rozpočtu Mesta Žilina na rok 2013 rozpočtovým opatrením č. 4/2013 je vypracovaný na základe reálnych a nevyhnutných potrieb mesta v roku 2013 

II.	schvaľuje

1.	zmenu rozpočtu Mesta Žilina rozpočtovým opatrením č. 4/2013 tak, ako je predložená 

Uznesenie č. 107/2013
k Návrhu na uzatvorenie zmluvy o spolupráci medzi Mestom Žilina a Er-ka Kreo, s.r.o.

Mestské zastupiteľstvo v Žiline

I.	schvaľuje

1.	uzavretie zmluvy o spolupráci, ktorej podstatnými náležitosťami sú:

a)	Zmluvné strany: Mesto Žilina – príjemca, Er-ka kreo, s.r.o., Borová 3178/15, IČO: 46 184 449– partner,

b)	Predmet zmluvy: Er – ka kreo, s.r.o. poskytne sponzoring Mestu Žilina v celkovej hodnote 38 180,- € ročne, vo forme materiálneho a organizačného zabezpečenia Vianočných trhov; Mesto Žilina poskytne Er-ka kreo, s.r.o. 3 predajné stánky na Mariánskom námestí, 2 predajné miesta na umiestnenie vlastných stánkov, 1 miesto na umiestnenie servisného stánku,

c)	Platnosť zmluvy: 5 rokov, t.j. 5 po sebe nasledujúcich podujatí „Vianočné trhy“. V prípade predčasného skončenia zmluvy výpoveďou aj bez uvedenia dôvodu povinnosť poskytnúť druhej zmluvnej strane finančnú kompenzáciu 75.000 € pri skončení zmluvy v prvom roku jej platnosti a v prípade skončenia zmluvy v ďalších rokoch finančnú kompenzáciu zníženú vždy o 15.000 € za každý ďalší rok platnosti zmluvy. Možnosť odstúpenia od zmluvy v prípadoch porušenia nasledovných zmluvných povinností:
-	Zo strany Mesta Žilina: poskytnutie mestských stánkov a predajných miest na umiestnenie predajných stánkov, umožnenie užívania verejného priestranstva na účely prevádzkovania klziska a kulís
-	Zo strany Er-ka kreo, s.r.o.: zabezpečenie klziska a jeho príslušenstva, kulís a stánku „Primátorský punč“

d)	Zmluvná pokuta: 30.000€ za porušenie podstatných zmluvných povinností, ktorým je:
-	Zo strany Mesta Žilina: neposkytnutie mestských stánkov a predajných miest na umiestnenie predajných stánkov, neumožnenie užívania verejného priestranstva na účely prevádzkovania klziska a kulís
-	Zo strany Er-ka kreo, s.r.o.: nezabezpečenie klziska a jeho príslušenstva, kulís a stánku „Primátorský punč“

Uznesenie č. 108/2013
k Informatívnej správe o činnosti Oblastnej organizácie cestovného ruchu Malá Fatra za I. polrok 2013

Mestské zastupiteľstvo v Žiline

I.	berie na vedomie

1.	Informatívnu správu o činnosti Oblastnej organizácie cestovného ruchu Malá Fatra za I. polrok 2013 

Uznesenie č. 109/2013
k Informatívnej správe o výsledkoch hospodárenia dopravného podniku Mesta Žiliny, s.r.o. sumárne za I. a II. kvartál 2013

Mestské zastupiteľstvo v Žiline

I.	berie na vedomie

1.	Informatívnu správu o výsledkoch hospodárenia DPMŽ sumárne za I. a II. kvartál 2013

Uznesenie č. 110/2013
k Informatívnej správe o výsledkoch hospodárenia spoločnosti Mestskej krytej plavárne, s.r.o. za II. štvrťrok 2013

Mestské zastupiteľstvo v Žiline

I.	berie na vedomie

1.	Informatívnu správu o výsledkoch hospodárenia spoločnosti Mestská krytá plaváreň, s.r.o. za II. štvrťrok 2013 

Uznesenie č. 111/2013
k Informatívnej správe o výsledkoch činnosti a hospodárenia Mestského divadla Žilina  za II. štvrťrok 2013

Mestské zastupiteľstvo v Žiline

I.	berie na vedomie

1.	Informatívnu správu o výsledkoch činnosti a hospodárenia Mestského divadla Žilina za II. štvrťrok 2013 

Uznesenie č. 112/2013
k Informatívnej správe o výsledkoch hospodárenia spoločnosti Žilbyt, s.r.o. za II. štvrťrok 2013

Mestské zastupiteľstvo v Žiline

I.	berie na vedomie

1.	Informatívnu správu o výsledkoch hospodárenia spoločnosti ŽILBYT, s.r.o. za II. štvrťrok 2013 

Uznesenie č. 113/2013
k Informatívnej správe o výsledkoch hospodárenia spoločnosti MsHK, a.s. za obdobie marec – máj 2013

Mestské zastupiteľstvo v Žiline

I.	berie na vedomie

1.	Informatívnu správu o výsledkoch hospodárenia spoločnosti MsHK Žilina, a.s. za obdobie marec – máj 2013 

Uznesenie č. 114/2013
k Územnému generelu dopravy mesta Žilina – Zadanie

Mestské zastupiteľstvo v Žiline

I.	schvaľuje

1.	Zadanie pre spracovanie Územného generelu dopravy mesta Žilina 

Uznesenie č. 115/2013
k Návrhu na schválenie predloženia Žiadosti o finančný príspevok na projekt s názvom „Zachovanie kultúrnych tradícií našich predkov v slovensko-českom pohraničí“ predkladanej v rámci výzvy č. 12/FMP, Program cezhraničnej spolupráce Slovenská Republika – Česká Republika 2007 – 2013

Mestské zastupiteľstvo v Žiline

I.	schvaľuje

1.	výšku celkových oprávnených výdavkov na projekt „Zachovanie kultúrnych tradícií našich predkov v slovensko-českom pohraničí“ vo výške 14 433,00 EUR a výšku spolufinancovania projektu mestom Žilina vo výške 5% z celkových oprávnených výdavkov, čo predstavuje sumu 722,00 EUR, ktorá bude financovaná z vlastných zdrojov mesta 

Uznesenie č. 116/2013
k Návrhu na schválenie zabezpečenia financovania prevádzky riešenia vytvoreného v rámci projektu „Elektronizácia služieb Mestského úradu v Žiline“

Mestské zastupiteľstvo v Žiline

I.	schvaľuje

1.	zabezpečenie financovania prevádzky riešenia vytvoreného v rámci projektu s názvom „Elektronizácia služieb Mestského úradu v Žiline“ predloženého v rámci výzvy s názvom Elektronizácia služieb miest – „eMestá“ v maximálnej výške 128 379,30 EUR / rok, v trvaní 5 rokov od ukončenia realizácie projektu

2.	dokument „KRIS mesta Žilina“ (Koncepcia rozvoja informačných systémov Mesta Žilina)

Uznesenie č. 117/2013
k Návrhu na schválenie výšky ročného nájomného v náhradných nájomných bytoch obstaraných z dotácie podľa zákona č. 261/2011 Z. z. o poskytnutí dotácií na obstaranie náhradných nájomných bytov

Mestské zastupiteľstvo v Žiline

I.	schvaľuje

1.	ročné nájomné v náhradných nájomných bytoch obstaraných z dotácie Ministerstva dopravy, výstavby a regionálneho rozvoja Slovenskej republike podľa zákona č. 261/2011 Z. z. o poskytovaní dotácií na obstaranie náhradných nájomných bytov vo výške 1,32 % z obstarávacej ceny bytu

Uznesenie č. 118/2013
k Dodatku č. 1 k Zásadám odmeňovania poslancov Mestského zastupiteľstva v Žiline

Mestské zastupiteľstvo v Žiline

I.	schvaľuje

1.	Dodatok č. 1 k Zásadám odmeňovania poslancov Mestského zastupiteľstva v Žiline

Uznesenie č. 119/2013
k Personálnej zmene v obchodnej spoločnosti MsHK Žilina, a.s.

Mestské zastupiteľstvo v Žiline

I.	schvaľuje

1.	personálnu zmenu v obchodnej spoločnosti MsHK Žilina, a.s., IČO: 36 387 193, a to do funkcie  člena a zároveň predsedu predstavenstva spoločnosti Ing. Máriu Zemiakovú, namiesto doterajšieho člena a zároveň predsedu predstavenstva MVDr. Jána Nociara

Uznesenie č. 120/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prebytočnosť nebytového priestoru č. 15 (pivnice) v dome č. s. 1286, vrátane spoluvlastníckeho podielu na spoločných častiach a spoločných zariadeniach domu  a pozemku v podiele 30/13740-tín, ktorý je zapísaný na LV č. 5672 pre k. ú. Žilina a jeho odpredaj 3/5 väčšinou všetkých poslancov p. Elene Pavľákovej, bytom F.Ruppeldta 1286/23 Žilina, za cenu stanovenú znaleckým posudkom vo výške 510,-- €,  ktorá bola zvýšená o hodnotu znaleckého posudku, ako prípad hodný osobitného zreteľa podľa § 9a ods. 8 písm. e/ zák. č. 138/91 Zb. o majetku obcí z dôvodu usporiadania nebytového priestoru, nakoľko žiadateľka je vlastníčkou bytu v uvedenom bytovom dome č. s. 1286 ku ktorému uvedená garáž prináleží

Uznesenie č. 121/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	zriadenie vecného bremena k časti pozemku  parc.č.KN-E 9037/1, ostat.pl. v k. ú. Žilina. Rozsah vecného bremena je vyznačený v GP č. 44330227-215/2012, ktoré spočíva v povinnosti vlastníka pozemku ako povinného z vecného bremena strpieť uloženie, užívanie a prevádzkovanie inžinierskych sietí (tepelných rozvodov) v rozsahu vyznačenom v geometrickom pláne č. 44330227-215/2012 a ďalej v povinnosti vlastníka pozemku ako povinného z vecného bremena umožniť a strpieť vstup na pozemok pešo, autom, technickými zariadeniami za účelom alebo v súvislosti s uložením, užívaním alebo prevádzkovaním inžinierskych sietí /tepelných rozvodov/ na pozemku a v povinnosti odstraňovať a okliesňovať stromy a iné porasty, ktoré by mohli ohroziť prevádzku zariadení oprávneného z vecného bremena na pozemku. 
Odplata za vecné bremeno bola stanovená jednorázovo za cenu určenú znaleckým posudkom vo výške 880,- €

Uznesenie č. 122/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	zriadenie vecného bremena spočívajúceho v povinnosti vlastníka pozemku  ako povinného z vecného bremena strpieť právo prechodu peši, motorovým a iným vozidlom cez pozemok  parc.č.KN-C 20, zast.pl. o výmere 191 m2 v podiele 4/8-ny v k. ú. Brodno pre p. Milana Kondrka, bytom Žilina-Brodno 11 za jednorázovú odplatu stanovenú znaleckým posudkom vo výške 275,-- €, ktorá bola zvýšená o hodnotu znaleckého posudku 

Uznesenie č. 123/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prebytočnosť nehnuteľného majetku,  a to parc.č.KN-C 135, zast.pl. o výmere 92 m2 v k. ú. Budatín a jeho bezplatnú zámenu 3/5 väčšinou všetkých poslancov za pozemok parc.č.KN-E 128/2, orná pôda o výmere 300 m2 v ¾-novom podiele v k. ú. Budatín, ktorá je zapísaná na LV č. 1694 pre p. Annu Pištíkovú, bytom Gabajova 2611/6 Žilina,  ako prípad hodný osobitného zreteľa, podľa  §9a ods. 8 písm.e/ zák. č. 138/91 Zb.  o majetku obcí. Navrhovanou zámenou získa Mesto Žilina ¾-nový podiel na miestnej komunikácii v k. ú. Budatín 

Uznesenie č. 124/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	kúpa nehnuteľnosti pod miestnou komunikáciou v k. ú. Mojšová Lúčka v zmysle geometrického plánu č. 11/2013 od vlastníkov  nasledovne: 
Valéria Obertová, bytom ul. 1. Mája Strečno odpredá Mestu Žilina parc.č.KN-C 605/17 , ostat.pl. o výmere 16 m2 v celosti a svoj spoluvlastnícky podiel  ¼-na parc.č.KN-C 605/18, ostat.pl. o výmere 68 m2 za cenu 1,- €. 
Kuchár Pavol, bytom D.Michaeliho 3934/1 Martin odpredá svoj spoluvlastnícky podiel ¼-na parc.č.KN-C 605/18, ostat.pl. o výmere 68 m2 za cenu 1,- €.  
Hudecová Mária, bytom Višňové 400 odpredá svoj spoluvlastnícky podiel ¼-na na parc.č.KN-C 605/18, ostat.pl. o výmere 68 m2 za cenu 1,- €. 
Kuchár Štefan, bytom Lieňová 52/1 Žilina odpredá svoj spoluvlastnícky podiel ¼-na na parc.č.KN-C 605/18, ostat.pl. o výmere 68 m2 za cenu 1,- €

Uznesenie č. 125/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	Kúpu účelovej komunikácie – prístupovej cesty k IBV a vodojemu v k. ú. Budatín za cenu 3,- €, ako aj kúpu pozemkových nehnuteľností za cenu 3,- €, na ktorých je vybudovaná prístupová komunikácia k vodojemu v k. ú. Budatín nasledovne: parc.č.KN-C:  765/26, zast.pl. a nádvoria o výmere 171 m2 
parc.č.KN-C:  765/28, zast.pl. a nádvoria o výmere 156 m2
parc.č.KN-C:  721/565, orná pôda o výmere 51 m2
parc.č.KN-C:  721/639, ostat. pl. o výmere 2 m2
parc.č.KN-C:  723/192, orná pôda o výmere 19 m2
od Severoslovenských vodární a kanalizácií a. s., so sídlom Bôrická cesta 1960 Žilina, IČO: 36 672 297

Uznesenie č. 126/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	uzatvorenie nájomnej zmluvy v termíne od 30.06.2015 do 30.06.2017 na dočasný  prenájom pozemkov v k. ú. Považský Chlmec v zmysle geometrického plánu č. 36315583-073-2007 za cenu 956,57 €/ročne  3/5 väčšinou všetkých poslancov s Národná diaľničná spoločnosť a. s., so sídlom Mlynské Nivy č. 45 Bratislava, IČO : 35 919 001, v rámci stavby diaľnice D3 Žilina-Brodno-Kysucké Nové Mesto ako prípad hodný osobitného zreteľa podľa § 9a ods. 8 písm. e/ zák. č. 138/91 Zb. o majetku obcí.
Ide o nasledovné pozemky : 

dočasný záber 
Parcela registra	Číslo parcely	Diel v GP	Výmera dielu [m2]	Vlastnícky podiel	Nájomné za 1 m2 za 1 rok [€]	Spolu náhrada na rok za záber a podiel	Objekt č.	
KN C	2393	3	26	1/1	1,8290	47,5540	362-00	
KN E	2390/1	17	489	1/1	1,8290	894,3810	362-00	
KN E	2393	1	8	1/1	1,8290	14,6320	362-00	

                                                                                           
Uznesenie č. 127/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prijatie daru - nebytového priestoru č. 12-1 (pivnice)  za 1,- €, ktorý sa   nachádza  v obytnom dome č. s. 900,  postavený na pozemku parc.č.KN-C 1978/2 v k. ú. Žilina, spolu so spoluvlastníckym podielom na spoločných častiach,  spoločných zariadeniach domu a spoluvlastnícky podiel k pozemku v podiele 48/15105 od p. Ivana Mičicu s manželkou Martou Mičicovou, obaja bytom M.R. Štefánika 901/18 Žilina. Uvedený nebytový priestor je zapísaný pre k. ú. Žilina na LV č. 5889

Uznesenie č. 128/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prebytočnosť nehnuteľného majetku,  a to: 
parc.č.KN-C 3236/1, ostat.pl. o výmere 10732 m2
parc.č.KN-C 3236/11, zat.pl. o výmere 607 m2
parc.č.KN-C 3236/19, zast.pl. o výmere 1462 m2
parc.č.KN-C 3237/3, zast.pl. o výmere 853 m2
parc.č.KN-C 3237/4, zast.pl. o výmere 784 m2
parc.č.KN-C 3238/8, zast.pl. o výmere 102 m2
parc.č.KN-C 3238/9, zast.pl. o výmere 388 m2  v zmysle GP 44330227-38/2013 
parc.č.KN-C 3214, zast.pl. o výmere 296 m2, ( ktorá je totožná s parc.č.KN-E 950/103) 
v k. ú. Žilina a jeho  bezplatnú zámenu 3/5 väčšinou všetkých poslancov za pozemky v k. ú. Žilina vo vlastníctve PRETO spol. s.r.o., so sídlom Uhoľná 8518/9 Žilina, IČO : 31 405 231, zapísané na LV č. 8228 nasledovne : 
parc.č.KN-C 1962, zast.pl. o výmere 716 m2 
parc.č.KN-C 1963, zast.pl. o výmere 852 m2 
parc.č.KN-C 1964, zast.pl. o výmere 182 m2 
parc.č.KN-C 1965/1, záhrady o výmere 163 m2
ako prípad hodný osobitného zreteľa, podľa  §9a ods. 8 písm.e/ zák. č. 138/91 Zb.  o majetku obcí. 
Navrhovanou zámenou získa Mesto Žilina pozemky na realizáciu svojich investičných zámerov

Uznesenie č. 129/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	bezodplatné prevzatie verejného osvetlenia „Individuálna bytová zástavba – Budatín, časť SO 03 – verejné osvetlenie“ ul. Blankytná, Žilina, užívanie ktorého bolo povolené kolaudačným rozhodnutím Mesta Žilina č. 13971/2011-33505/2011-OS-BAB zo dňa 23.06.2011

Uznesenie č. 130/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prebytočnosť nehnuteľného majetku - pozemku, parc. č.  KN-C 7909, zast.pl. o výmere 715 m2, ktorý je zapísaný v katastri nehnuteľností, vedenom Správou katastra Žilina pre obec Žilina, kat. úz. Žilina na LV č. 1100 a odpredaj príslušného podielu na predmetnom pozemku spoluvlastníkom bytového domu na ul. Jána Vojtaššáka, súp. č. 3147 v Žiline, zapísanom na LV č. 5592, kat. úz. Žilina, a to: Mgr. Jana Končitá, rod. Končitá, trvale bytom Jána Vojtaššáka 3147/3, 010 08 Žilina – podiel 62/3252, Juraj Ďurčanský, trvale bytom T. Vansovej 1600/1, 010 08 Žilina – podiel 41/3252, Libuša Gallová, rod. Fekečová, trvale bytom Jána Vojtaššáka 3147/3, 010 08 Žilina – podiel 75/3252, PhDr. Renáta Švarcová, rod. Švarcová, trvale bytom Pittsburgská 1672/4, 010 08 Žilina – podiel 75/3252, Vladimír Melzer s manželkou Ing. Alenou Melzerovou, rod. Sedláková, obaja trvale bytom Jána Vojtaššáka 3147/1, 010 08 Žilina – podiel 81/3252 za cenu určenú v zmysle ustanovenia § 18a ods. 1 s použitím ustanovenia § 31a zákona č. 182/1993 Z. z. o vlastníctve bytov a nebytových priestorov a zároveň §15 vyhlášky č. 465/1991 Zb. vo výške 16,60 €/m2 a v súlade s ustanovením § 9a ods. 8 písm. b) zákona č. 138/1991 Zb. o majetku obcí ako pozemky zastavené stavbami  vo vlastníctve žiadateľov

2.	prebytočnosť nehnuteľného majetku - pozemku, parc. č.  KN-C 6300/2 zast.pl. o výmere 464 m2, ktorý je zapísaný v katastri nehnuteľností, vedenom Správou katastra Žilina pre obec Žilina, kat. úz. Žilina na LV č. 1100 a odpredaj príslušného podielu na predmetnom pozemku spoluvlastníčke bytového domu na ul. Gabajova, súp. č. 2595 v Žiline, zapísanom na LV č. 5176, kat. úz. Žilina, a to: Renáta Kreanová, rod. Frgalová, trvale bytom Jána Vojtaššáka 3147/3, 010 08 Žilina – podiel 55/4049 za cenu určenú v zmysle ustanovenia § 18a ods. 1 s použitím ustanovenia § 31a zákona č. 182/1993 Z. z. o vlastníctve bytov a nebytových priestorov a zároveň §15 vyhlášky č. 465/1991 Zb. vo výške 16,60 €/m2 a v súlade s ustanovením § 9a ods. 8 písm. b) zákona č. 138/1991 Zb. o majetku obcí ako pozemky zastavené stavbami  vo vlastníctve žiadateľa

3.	prebytočnosť nehnuteľného majetku - pozemku, parc. č.  KN-C 1472/38 zast.pl. o výmere 379 m2, ktorý je zapísaný v katastri nehnuteľností, vedenom Správou katastra Žilina pre obec Žilina, kat. úz. Závodie na LV č. 1170 a odpredaj príslušného podielu na predmetnom pozemku spoluvlastníčke bytového domu na ul. Jedlíkova, súp. č. 3426 v Žiline, zapísanom na LV č. 1863, kat. úz. Závodie, a to: Ing. Slavomíra Petes, rod. Koštialová, trvale bytom Jedlíkova 3426/25, 010 15 Žilina – podiel 1/32 v polovici za cenu určenú v zmysle ustanovenia § 18a ods. 1 s použitím ustanovenia § 31a zákona č. 182/1993 Z. z. o vlastníctve bytov a nebytových priestorov a zároveň §15 vyhlášky č. 465/1991 Zb. vo výške 16,60 €/m2 a v súlade s ustanovením § 9a ods. 8 písm. b) zákona č. 138/1991 Zb. o majetku obcí ako pozemky zastavené stavbami  vo vlastníctve žiadateľa

Uznesenie č. 131/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	prebytočnosť nehnuteľného majetku  a ich  odpredaj 3/5 väčšinou všetkých poslancov  za cenu  stanovenú znaleckým  posudkom, ako aj schválenou  metodickou  pomôckou,   ako prípad  hodný osobitného zreteľa  podľa § 9a ods. 8 písm. e/ zák. č. 138/91 Zb. o majetku obcí z dôvodu  ich majetkovo-právneho usporiadania, keďže ide o pozemky mestom nevyužiteľné, pozemky boli zahradené a pripojené k susediacim nehnuteľnostiam,  resp. sa na nich nachádzalo oplotenie  a navrhuje sa ich odpredaj reálnym užívateľom, resp. vlastníkom susediacich nehnuteľností (pričom v prípade pozemkov na pláne č. 85/2013 ide tiež o pozemky  znehodnotené umiestnením existujúceho teplovodu, vedenia vysokého napätia a zvýšeného násypu susediacej komunikácie a v prípade pozemku na pláne č. 49/2013 ide o scelenie pozemku s pozemkom susediaceho vlastníka), a to nasledovne:

Uznesenie č. 132/2013
k Nakladaniu s majetkom mesta

Mestské zastupiteľstvo v Žiline

I.	schvaľuje

1.	dlhodobý podnájom (25 rokov) pozemku parc.č.KN-C 615/69, ostat.pl. o výmere 5901 m2 v k. ú. Mojšová Lúčka Rímskokatolíckej cirkvi, farnosti Stráňavy, ul. Víťazstva 90, 013 25 Stráňavy,  za účelom výstavby kostola za cenu 1,- €/ročne 3/5 väčšinou všetkých poslancov, ako prípad hodný  osobitného zreteľa, podľa  §9a ods. 8 písm.e/ zák. č. 138/91 Zb.  o majetku obcí

Uznesenie č. 133/2013
Návrh na schválenie odkúpenia nehnuteľného majetku štátu v kat. úz. Žilina.

Mestské zastupiteľstvo v Žiline

I.    schvaľuje

1.	kúpu nehnuteľností zapísaných na LV č. 475, okres: Žilina, obec: Žilina, k.ú. Žilina, za cenu 190.500,- €, a to:

a)	pozemky, t.j. parcely registra „C-KN“ evidované na katastrálnej mape 
- parcelné č. 3894/1 o výmere 1588 m2, druh pozemku zastavané plochy a nádvoria,
- parcelné č. 3894/2 o výmere     18 m2, druh pozemku zastavané plochy a nádvoria,
- parcelné č. 3894/3 o výmere   450 m2, druh pozemku zastavané plochy a nádvoria,
- parcelné č. 3894/4 o výmere   335 m2, druh pozemku zastavané plochy a nádvoria,
- parcelné č. 3894/5 o výmere     18 m2, druh pozemku zastavané plochy a nádvoria,
- parcelné č. 3894/6 o výmere     18 m2, druh pozemku zastavané plochy a nádvoria,
- parcelné č. 3894/7 o výmere     18 m2, druh pozemku zastavané plochy a nádvoria,
- parcelné č. 3894/8 o výmere     18 m2, druh pozemku zastavané plochy a nádvoria,
- parcelné č. 3894/9 o výmere     10 m2, druh pozemku zastavané plochy a nádvoria,
- parcelné č. 3894/10 o výmere   18 m2, druh pozemku zastavané plochy a nádvoria,
- parcelné č. 3894/11 o výmere   18 m2, druh pozemku zastavané plochy a nádvoria,
- parcelné č. 3894/12 o výmere   18 m2, druh pozemku zastavané plochy a nádvoria,
- parcelné č. 3894/13 o výmere   18 m2, druh pozemku zastavané plochy a nádvoria,

b)	stavby, ktorými sú :
- prevádzková budova so súpisným číslom 2911, postavená na parcele č. 3894/3,
- administratívna budova so súpisným číslom 3620, postavená na parcele č. 3894/4,
- garáž so súpisným číslom 6197, postavená na parcele č. 3894/2,
- garáž so súpisným číslom 6271, postavená na parcele č. 3894/5,
- garáž so súpisným číslom 6272, postavená na parcele č. 3894/6,
- garáž so súpisným číslom 6273, postavená na parcele č. 3894/7,
- garáž so súpisným číslom 6274, postavená na parcele č. 3894/8,
- garáž so súpisným číslom 6276, postavená na parcele č. 3894/10,
- garáž so súpisným číslom 6277, postavená na parcele č. 3894/11,
- garáž so súpisným číslom 6278, postavená na parcele č. 3894/12,
- garáž so súpisným číslom 6279, postavená na parcele č. 3894/13,
od predávajúceho: Slovenská republika, zastúpená Národným lesníckym centrom, so sídlom  ul. T. G. Masaryka č. 22, 960 92  Zvolen, IČO: 42 001 315.              	
                                                                                      
Všeobecne záväzné nariadenie č. 13/2013
k Návrhu všeobecne záväzného nariadenia Mesta Žilina o organizácii miestneho referenda v meste Žilina

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia Mesta Žilina o organizácii miestneho referenda v meste Žilina

Všeobecne záväzné nariadenie č. 14/2013
k Návrhu všeobecne záväzného nariadenia Mesta Žilina o zrušení Základnej školy, Rybie námestie 1, Žilina a Školskej jedálne ako súčasti Základnej školy, Rybie námestie 1, Žilina,  rozpočtovej organizácie

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia Mesta Žilina o zrušení Základnej školy, Rybie námestie 1, Žilina a Školskej jedálne ako súčasti Základnej školy, Rybie námestie 1, Žilina,  rozpočtovej organizácie

Všeobecne záväzné nariadenie č. 15/2013
k Návrhu zmeny všeobecne záväzného nariadenia Mesta Žilina č. 2/2013 o určení výšky dotácie na prevádzku a mzdy na rok 2013 na žiaka základnej umeleckej školy, dieťa materskej školy, alebo školského zariadenia

Mestské zastupiteľstvo v Žiline

I.	schvaľuje

1.	Návrh  zmeny všeobecne záväzného nariadenia  Mesta  Žilina, ktorým sa mení  VZN č. 2/2013   o  výške dotácie  na  prevádzku a mzdy na rok 2013   na žiaka   základnej umeleckej školy, dieťa materskej  školy a dieťa školského zariadenia

Všeobecne záväzné nariadenie č. 16/2013
k Návrhu všeobecne záväzného nariadenia Mesta Žilina o podmienkach vylepovania plagátov

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia o podmienkach vylepovania plagátov

V Žiline, 13.09.2013

				                             Ing. Igor Choma
							         primátor mesta